SLOVENŠČINA

APPLE INC.
LICENČNA POGODBA ZA PROGRAMSKO OPREMO ZA macOS Tahoe 26

Za uporabo v sistemih blagovne znamke Apple

PREDEN UPORABITE PROGRAMSKO OPREMO APPLE, POZORNO PREBERITE TO LICENČNO POGODBO ZA PROGRAMSKO OPREMO (»LICENCA«). Z UPORABO PROGRAMSKE OPREME APPLE SE STRINJATE, DA VAS POGOJI TE LICENCE OBVEZUJEJO. ČE SE NE STRINJATE S POGOJI TE LICENCE, NE NAMEŠČAJTE IN/ALI UPORABLJAJTE PROGRAMSKE OPREME APPLE IN ČE JE PREDSTAVLJENA MOŽNOST »STRINJAM SE« ALI »NE STRINJAM SE« S POGOJI, KLIKNITE »NE STRINJAM SE«. ČE STE PRIDOBILI PROGRAMSKO OPREMO APPLE KOT DEL NAKUPA STROJNE OPREME APPLE IN SE NE STRINJATE S POGOJI LICENCE, LAHKO PAKET STROJNE/PROGRAMSKE OPREME APPLE V ROKU ZA VRAČILO VRNETE V TRGOVINO APPLE STORE ALI POOBLAŠČENEMU DISTRIBUTERJU, KJER STE JO PREVZELI, ZA PVRAČILO V SKLADU S PRAVILNIKOM DRUŽBE APPLE ZA VRAČILA NA https://www.apple.com/si/legal/sales-support/. ZA PREJEM VRAČILA MORATE VRNITI CELOTNI PAKET STROJNE/PROGRAMSKE OPREME.

TA LICENCA VSEBUJE DODATEK O SODNI PRISTOJNOSTI, KI VELJA ZA DOLOČENE DRŽAVE ALI REGIJE. POGOJI DODATKA O SODNI PRISTOJNOSTI SO NA VOLJO NA KONCU TE LICENCE. V PRIMERU KAKRŠNE KOLI NESKLADNOSTI MED DODATKOM O SODNI PRISTOJNOSTI IN DRUGIMI POGOJI V TEJ LICENCI BO IMEL PREDNOST DODATEK O SODNI PRISTOJNOSTI.

POMEMBNO OBVESTILO: V obsegu, v katerem se lahko ta programska oprema uporablja za razmnoževanje, spreminjanje, objavo ali distribucijo materialov, je za vas licencirana samo za razmnoževanje, spreminjanje, objavo in distribucijo materialov, ki niso zaščiteni z avtorskimi pravicami, materialov, za katere ste lastnik avtorskih pravic, ali materialov, za katere imate pooblastilo za razmnoževanje, spreminjanje, objavo ali distribucijo oziroma vam je to zakonito dovoljeno. Če niste prepričani, ali imate pravico do kopiranja, spreminjanja, objave ali distribucije določenega materiala, se obrnite na svojega pravnega svetovalca.

1. Splošno.
A. Programsko opremo (vključno s kodo zagonskega ROM-a), programsko opremo drugih proizvajalcev, dokumentacijo, vmesnike, vsebino, pisave in vse podatke, ki so bili priloženi tej licenci (»originalna programska oprema Apple«), ki se jo lahko posodobi ali nadomesti za izboljšave funkcij, posodobitve programske opreme, varnostne odzive, sistemske datoteke ali programsko opremo za obnovitev sistema, ki jo je za zagotovila družba Apple (»spremembe programske opreme Apple«), bodisi vnaprej nameščeno v strojni opremi blagovne znamke Apple, v notranjem pomnilniku, na odstranljivem nosilcu, na disku, v pomnilniku, ki je namenjen samo branju, na kateremkoli drugem mediju ali katerikoli drugi obliki (originalna programska oprema Apple in spremembe programske opreme Apple so skupno imenovane »programska oprema Apple«) vam družba Apple Inc. (»Apple«) licencira, ne prodaja, za uporabo samo v skladu s pogoji te licence. Apple in/ali izdajatelji licenc družbe Apple ohranijo lastništvo programske opreme Apple in si pridržujejo vse pravice, ki vam niso izrecno podeljene. Strinjate se, da bodo pogoji te licence veljali za vse aplikacije znamke Apple, ki so morda vgrajene v strojno opremo znamke Apple, razen če takšnemu izdelku pripada ločena licenca. V tem primeru se strinjate, da pogoji te licence urejajo vašo uporabo tega izdelka.

B. Apple lahko v prihodnosti po lastni presoji ponudi spremembe programske opreme Apple. Morebitne spremembe programske opreme Apple ne bodo nujno vključevale vseh obstoječih funkcij programske opreme ali novih funkcij, ki jih Apple izda za novejše ali druge modele računalnikov Apple. Pogoji te licence bodo veljali za vse spremembe programske opreme Apple, ki jih zagotovi Apple, razen če je spremembam programske opreme Apple priložena ločena licenca; v takem primeru veljajo pogoji te licence.

C. Lastništvo in pravice intelektualne lastnine v katerikoli vsebini, ki je prikazana v programski opremi Apple ali dostopna prek nje, pripadajo ustreznemu lastniku vsebine. Ta vsebina je lahko zaščitena z zakoni oziroma sporazumi o avtorskih pravicah ali drugimi zakoni oziroma sporazumi o pravicah intelektualne lastnine, zanjo pa lahko veljajo pogoji uporabe, ki jih je določila tretja oseba, ki zagotavlja tako vsebino. Razen če je tukaj drugače določeno, vam ta licenca ne podeljuje nobenih pravic za uporabo te vsebine niti ne zagotavlja, da vam bo ta vsebina še naprej na voljo. Ne smete ponovno objaviti, znova poslati ali reproducirati slik, do katerih dostopate prek aplikacij News ali Zemljevidi, kot samostojnih datotek.

2. Dovoljeni nameni uporabe in omejitve licence.
A. Vnaprej nameščena licenca za programsko opremo Apple v enem izvodu. V skladu z določili in pogoji te licence vam je dodeljena omejena neizključna licenca, razen če ste programsko opremo Apple pridobili v trgovini Mac App Store s samodejnim prenosom ali na podlagi količinske licence, vzdrževalnega ali drugega pisnega dogovora družbe Apple, za namestitev, uporabo in zagon ene (1) kopije programske opreme Apple v enem računalniku blagovne znamke Apple. Na primer, ti licenčni pogoji v enem izvodu veljajo za vas, če ste pridobili programsko opremo Apple, ki je bila vnaprej nameščena v strojni opremi znamke Apple.

B. Licenca trgovine Mac App Store. Če ste licenco za programsko opremo Apple pridobili v trgovini Mac App Store ali prek samodejnega prenosa, potem vam je v skladu z določili in pogoji te licence ter v skladu s pravili za uporabo storitev in vsebine, določenimi v pogojih in določilih medijskih storitev Apple (https://www.apple.com/si/legal/internet-services/itunes/) (»pravila uporabe«), dodeljena omejena, neprenosljiva in neizključna licenca:

(i) za prenos, namestitev, uporabo in zagon ene (1) kopije programske opreme Apple za osebno, nekomercialno uporabo neposredno v posameznem računalniku znamke Apple z operacijskim sistemom macOS Sequoia, macOS Sonoma, macOS Ventura, macOS Monterey, macOS Big Sur ali macOS Catalina (»računalnik Mac«), ki je v vaši lasti ali pod vašim nadzorom;

(ii) če ste komercialno podjetje ali izobraževalna ustanova, za prenos, namestitev, uporabo in zagon ene (1) kopije programske opreme Apple: (a) ki jo bo uporabljal en posameznik v posameznih računalnikih Mac, ki so v vaši lasti ali pod vašim nadzorom, ali (b) več posameznikov v enem računalniku Mac v skupni rabi, ki ga imate v lasti ali pod nadzorom. En zaposleni lahko na primer uporablja programsko opremo Apple v svojem namiznem računalniku Mac in prenosnem računalniku Mac ali pa lahko več učencev zaporedno uporablja programsko opremo Apple v enem računalniku Mac, ki je v učnem centru ali knjižnici; in 

(iii) za namestitev, uporabo in zagon največ dveh (2) dodatnih kopij ali primerkov programske opreme Apple ali katere koli predhodne programske opreme za operacijski sistem macOS ali OS X ali poznejše izdaje programske opreme Apple v navideznih okoljih operacijskega sistema v posameznem računalniku Apple, ki ga imate v lasti ali pod nadzorom in ima že nameščeno programsko opremo Apple, za namene: (a) razvoja programske opreme; (b) preizkušanja med razvojem programske opreme; (c) uporabe sistema macOS Server; ali (d) osebne, nekomercialne uporabe.

Razen če je izrecno dovoljeno v razdelku 3, nepovratna sredstva iz razdelka 2B (iii) zgoraj ne dovoljujejo uporabe virtualiziranih kopij ali primerkov programske opreme Apple v povezavi s servisnim uradom, časovno delitvijo, souporabo terminala, posredniškimi storitvami ali drugimi podobnimi vrstami storitev. Razen kot je izrecno dovoljeno v tem razdelku 2B, programske opreme Apple ne smete uporabljati za uporabo katerekoli programske opreme operacijskega sistema Apple, vključno s sistemi iOS, iPadOS, watchOS ali tvOS, v navideznih okoljih operacijskih sistemov v računalnikih Mac.

C. Količinska ali vzdrževalna licenca. Če ste programsko opremo Apple pridobil v okviru programa količinske ali vzdrževalne licence pri družbi Apple, bodo pogoji količinske ali vzdrževalne licence določali število kopij programske opreme Apple, ki jo lahko prenesete, namestite in uporabljate v računalnikih znamke Apple, ki jih imate v lasti ali pod nadzorom. Razen če se z družbo Apple ne dogovorite v pisni obliki, vsi drugi pogoji in določila te licence veljajo za vašo uporabo programske opreme Apple, pridobljene na podlagi količinske ali vzdrževalne licence.

D. Sistemske zahteve; račun Apple. Upoštevajte, da je programska oprema Apple podprta samo v strojni opremi znamke Apple, ki izpolnjuje določene sistemske zahteve, kot jih določi Apple. Poleg tega boste morda morali zaradi uporabe in dostopa do nekaterih funkcij programske opreme Apple in nekaterih storitev (kot je opredeljeno v razdelku 6) zahtevati prijavo za enolično kombinacijo uporabniškega imena in gesla, znano kot račun Apple.

E. Pisave. Skladno s pogoji in določili te licence lahko za prikaz in tiskanje vsebine med izvajanjem programske opreme Apple uporabite pisave, priložene programski opremi Apple; pisave pa lahko v vsebino vdelate le, če to dovoljujejo omejitve vdelave, ki spremljajo zadevno pisavo. Te omejitve vdelave najdete v podoknu Knjiga pisav/Predogled/Pokaži informacije o pisavi.

F. Glasovi; podnapisi v živo. V skladu z določili in pogoji te licence lahko: (i) uporabite sistemske glasove, ki so vključeni v programsko opremo Apple (»sistemski glasovi«), (1) med zagonom programske opreme Apple in (2) da ustvarite svojo izvirno vsebino in projekte za svojo osebno nekomercialno uporabo; (ii) uporabljate podnapise v živo, ki jih programska oprema Apple samodejno ustvari v realnem času (»podnapisi v živo«), ne glede na to, ali so bili ustvarjeni med klicem FaceTime ali drugače, samo za svojo osebno nekomercialno uporabo; in (iii) z uporabo funkcije osebnega glasu ustvarite glas v napravi, ki je podoben vašemu (»osebni glas«), pri tem pa uporabite svoj osebni glas za svojo osebno nekomercialno uporabo. Ta licenca ne dovoljuje nobenega drugega ustvarjanja ali uporabe sistemskih glasov, podnapisov v živo ali osebnega glasu, med drugim z uporabo, reprodukcijo, prikazom, izvedbo, snemanjem, objavo ali nadaljnjo reprodukcijo katerega koli od sistemskih glasov, podnapisov v živo ali osebnega glasu v dobičkonosni, neprofitni, javi souporabi ali komercialnem okviru.

G. Funkcije in podpora za aplikacijo Fotografije. Aplikacija Fotografije programske opreme Apple (»aplikacija Fotografije«) morda ne podpira nekaterih oblik videov in fotografij. Uporaba nekaterih funkcij aplikacije Fotografije je odvisna od funkcij kamere. Sinhronizacija fotografij z aplikacijo Fotografije in storitvami družbe Apple ali drugih ponudnikov lahko povzroči izgubo podatkov. Grafika, glasba in teme diaprojekcije, ki so vključene v aplikacijo Fotografije, so samo za osebno in nekomercialno uporabo v diaprojekcijah, ki jih ustvarite z aplikacijo Fotografije. Posamezno ne smete uporabljati, ekstrahirati ali distribuirati, komercialno ali drugače, nobenih fotografij, slik, grafik, umetniških del, zvokov, videov ali podobnih sredstev (»digitalni materiali«), ki jih vsebuje aplikacija Fotografije ali so na voljo kot del nje, ali kako drugače uporabljati digitalnih materialov zunaj okvira predvidene uporabe kot dela aplikacije Fotografije.

H. Funkcije predpomnjenja vsebine.
1. V kolikor družba Apple in/ali njene podružnice dajo določeno programsko opremo in/ali vsebino na voljo za predpomnjenje (npr. ustrezna vsebina iz trgovine Mac App Store) (»upravičena vsebina Apple«), lahko nekatere funkcije programske opreme Apple (»funkcije predpomnjenja vsebine«) samodejno prenesejo in lokalno predpomnijo to upravičeno vsebino Apple v računalniku Apple, v katerem je nameščena programska oprema Apple (za namene tega razdelka je tak računalnik Apple imenovan »Mac, ki omogoča predpomnjenje«). Z uporabo funkcij predpomnjenja vsebine v programski opremi Apple soglašate, da lahko družba Apple prenese in predpomni to upravičeno vsebino Apple v računalnik Mac, v katerem je omogočeno predpomnjenje. Funkcije predpomnjenja vsebine programske opreme Apple lahko kadar koli izklopite tako, da v računalniku Mac omogočite možnost Skupna raba v nastavitvah sistema.

2. Funkcije predpomnjenja vsebine v programski opremi Apple so na voljo samo v računalniku Mac z omogočenim predpomnjenjem, ki je v vaši lasti ali pod vašim nadzorom, in izključno za pospešitev dostave te upravičene vsebine Apple pooblaščenim končnim uporabnikom v vašem domu, podjetju ali organizaciji. Razumete, da bodo morali ti uporabniki pred prejemom upravičene vsebine Apple morda potrditi svojo pristnost pri družbi Apple in da pospešena dostava upravičene vsebine Apple z uporabo računalnika Mac, v katerem je omogočeno predpomnjenje, ne bo spremenila pogojev, pod katerimi vi ali vaši končni uporabniki prejmete to upravičeno vsebino Apple.

3. Potrjujete in se strinjate, da za celotno uporabo upravičene vsebine Apple veljajo veljavni licenčni pogoji, ki urejajo vrsto upravičene vsebine Apple, ki je predpomnjena. Ti pogoji lahko med drugim vključujejo pogoje in določila za medijske storitve Apple, pogoje in določila za iCloud, pogodbo za učitelja iTunes U, licenčno pogodbo za programsko opremo iTunes U in/ali veljavne licenčne pogoje, ki so bili priloženi programski opremi, ki se prenaša, razen če je prenos spremljala ločena licenčna pogodba, v tem primeru bi veljala slednja. Seznam licenčnih pogodb za programsko opremo Apple je na voljo tukaj: https://www.apple.com/legal/sla/. Potrjujete in se strinjate, da uporaba funkcij predpomnjenja vsebine in shranjevanje upravičene vsebine Apple v računalniku Mac, v katerem je omogočeno predpomnjenje, ne prenaša nobenih pravic, ki bi presegale tiste, ki ste jih prejeli v veljavnih licenčnih pogojih za upravičeno vsebino Apple, in ne predstavlja podelitev, opustitev ali drugo omejitev kakršnih koli pravic družbe Apple ali drugih lastnikov avtorskih pravic v kateri koli upravičeni vsebini Apple.

4. Niste pooblaščeni, da v računalnik Mac, v katerem je omogočeno predpomnjenje, uvedete funkcije predpomnjenja vsebine, ki so omogočene v omrežju, ki ga nimate v lasti ali pod nadzorom (ali za katerega niste zakonito pooblaščeni za uporabo v takšne namene), ali da dovolite dostop do upravičene vsebine Apple končnim uporabnikom zunaj vašega doma, podjetja ali organizacije. Strinjate se, da boste funkcije predpomnjenja vsebine uporabljali samo za vašo osebno, nekomercialno uporabo ali za interno uporabo v vašem podjetju ali organizaciji in samo v skladu z izrecnim dovoljenjem v tem dokumentu. Tretjim osebam ne smete zagotavljati storitve, ki vključuje storitve ali informacije, ki jih zagotavljajo funkcije za predpomnjenje vsebine, ali jih uporabljajo na kakršen koli način.

5. Če omogočite funkcije predpomnjenja vsebine v programski opremi Apple, se strinjate, da lahko družba Apple shranjuje, spremlja in varuje upravičeno vsebino Apple v računalniku, v katerem je omogočeno predpomnjenje, ter lahko zbira in uporablja tehnične podatke o računalniku Mac, v katerem je omogočeno predpomnjenje, in povezanih omrežjih, med drugim identifikatorje strojne opreme in naslove IP za te namene. Strinjate se, da ne boste onemogočili, motili, vdirali, se izogibali ali kako drugače posegali v mehanizme za preverjanje, shranjevanje ali preverjanje pristnosti družbe Apple, digitalno podpisovanje, upravljanje digitalnih pravic ali druge varnostne mehanizme, ki jih izvaja programska oprema Apple, storitve, upravičena vsebina Apple, ali druga programska oprema ali tehnologija Apple, ali da tega ne boste omogočili drugim.

6. Apple si pridržuje pravico, da preneha zagotavljati upravičeno vsebino Apple za predpomnjenje v računalniku Mac, v katerem je omogočeno predpomnjenje (na primer vsebina, ki ste jo morda že predpomnili, morda ni na voljo za nadaljnje predpomnjenje), ter da kadarkoli in po lastni presoji odstrani morebitno predpomnjeno upravičeno vsebino Apple iz računalnikov Mac, v katerih je omogočeno predpomnjenje, in Apple v tem primeru nima nobene odgovornosti do vas. Razumete, da predpomnjenje upravičene vsebine Apple morda ni na voljo v vseh državah ali regijah. Predpomnjeno upravičeno vsebino Apple lahko kadar koli odstranite in onemogočite v funkcijah predpomnjenja vsebine.

I. Povezave oddaljenega namizja. V skladu z določili in pogoji te licence pri oddaljenem povezovanju iz drugega računalnika ali elektronske naprave (»naprava«) v računalnik znamke Apple, v katerem je nameščena programska oprema Apple (za namene tega razdelka se tak računalnik Apple imenuje »domači Mac«), prek funkcije Skupna raba zaslona ali na kakršen koli drug način:

(i) samo ena (1) naprava lahko naenkrat, neposredno ali posredno, vzpostavi oddaljeno povezavo za nadzor seje grafičnega vmesnika programske opreme Apple, ki se izvaja in je prikazana v domačem računalniku Mac; in

(ii) primerno število naprav se lahko hkrati oddaljeno poveže samo z namenom hkratnega opazovanja iste seje grafičnega vmesnika programske opreme Apple, ki se izvaja in je prikazana v domačem računalniku Mac, če le-te na noben način nimajo nadzora nad programsko opremo Apple; vendar

(iii) samo ena (1) naprava Apple lahko hkrati ali neposredno ali posredno na daljavo vzpostavi povezavo za nadzor ločene seje grafičnega vmesnika programske opreme Apple, ki je drugačna od tiste, ki se izvaja in je prikazana v domačem računalniku Mac, taka povezava pa se lahko vzpostavi samo s funkcijo Skupna raba zaslona programske opreme Apple.

Razen če je to izrecno dovoljeno v tem razdelku 2I ali razdelku 3 ali če družba Apple ni dovolila drugače, se strinjate, da ne boste uporabljali programske opreme Apple ali katere koli njene funkcije v povezavi s servisnim uradom, časovno delitvijo, skupno rabo terminala ali drugimi podobnimi vrstami storitev, ne glede na to, ali se takšne storitve izvajajo v vaši organizaciji ali v drugih organizacijah.

J. Druge omejitve uporabe. Nepovratna sredstva, navedena v tej licenci, vam ne dovoljujejo nameščanja, uporabe in zagona programske opreme Apple v katerem koli računalniku, ki ni Apple, ali da to omogočite drugim osebam in vi se s tem strinjate. Strinjate se, da ne boste odstranili, zakrili ali spremenili nobenih obvestil o lastništvu (vključno z obvestili o blagovnih znamkah in avtorskih pravicah), ki so morda dodana programski opremi Apple. Če določbe te licence ne dovoljujejo drugače ali če družba Apple ni drugače dovolila: (i) lahko programsko opremo Apple uporablja samo en uporabnik hkrati in (ii) programske opreme Apple ne boste dali na voljo prek omrežja, kjer bi jo lahko hkrati uporabljalo več računalnikov. Razen kot je izrecno dovoljeno v razdelku 3, programske opreme Apple ne smete izposojati, najeti, posojati, prodajati, ponovno distribuirati ali zanjo izdajati podlicenc.

K. Varnostna kopija. Eno kopijo programske opreme Apple (razen kode zagonskega ROM-a in druge vdelane programske opreme Apple, ki so vdelane ali drugače vsebovane v strojni opremi znamke Apple) lahko naredite v strojno berljivi obliki samo za varnostno kopiranje, pod pogojem, da mora varnostna kopija vsebovati vsa obvestila o avtorskih pravicah ali druga lastniška navodila z originala. Koda zagonskega ROM-a in vdelana programska oprema Apple sta na voljo samo za uporabo na strojni opremi Apple, zato kode zagonskega ROM-a ali vdelane programske opreme Apple ali njenih delov ne smete kopirati, spreminjati ali ponovno distribuirati.

L. Selitev obstoječe programske opreme. Če za prenos programske opreme iz enega v drug računalnik Apple uporabite pomočnika za nastavitev/selitev, ne pozabite da bo nadaljnja uporaba izvirne kopije programske opreme po prenosu kopije v drug računalnik morda prepovedana, razen če že imate licencirano kopijo takšne programske opreme v obeh računalnikih. Ustrezne pogoje in določila preverite v ustreznih licenčnih pogodbah za programsko opremo. Programska oprema in storitve drugih proizvajalcev morda niso združljive s to programsko opremo Apple, namestitev te programske opreme Apple pa lahko vpliva na razpoložljivost in uporabnost takšne programske opreme ali storitev drugih ponudnikov.

M. Odprta koda. Nekatere komponente programske opreme Apple in neodvisne odprtokodne programe, ki so vključeni v programsko opremo Apple, je družba Apple morda dala na voljo na njihovem odprtokodnem spletnem mestu (https://www.opensource.apple.com/) (v nadaljevanju »odprtokodne komponente«). Te odprtokodne komponente lahko spremenite ali zamenjate samo pod pogojem, da: (i) je posledično spremenjena programska oprema Apple uporabljena namesto nespremenjene programske opreme Apple v računalnikih Apple, ki jih imate v lasti ali pod nadzorom, če imate v vsakem takem računalniku Apple ustrezno licencirano kopijo programske opreme Apple; in (ii) drugače izpolnjujete pogoje te licence in vse veljavne pogoje licenciranja, ki urejajo uporabo odprtokodnih komponent. Družba Apple ni dolžna za posledično spremenjeno programsko opremo Apple zagotoviti nobenih posodobitev, vzdrževanja, garancije, tehnične ali druge podpore ali storitev. Izrecno potrjujete, da, če je okvara ali poškodba strojne opreme Apple posledica spremembe odprtokodnih komponent programske opreme Apple, je taka okvara ali poškodba izključena iz pogojev garancije za strojno opremo Apple.

N. Brez obratnega inženiringa. Prepovedano je kopiranje (razen kot izrecno dovoljujejo ta licenca in pravila uporabe, če veljajo za vas), prevajanje programske kode, izvajanje obratnega inženiringa, razstavljanje, poskušanje izpeljave izvorne kode, dešifriranje, spreminjanje ali ustvarjanje izpeljanih del iz programske opreme Apple ali katerih koli storitev, ki jih zagotavlja programska oprema Apple ali kateri koli njen del (razen in samo v obsegu, v katerem navedeno omejitev prepoveduje veljavna zakonodaja, ali v obsegu, ki je dovoljen v pogojih licenciranja, ki urejajo uporabo katerekoli odprtokodne komponente, vključene v programsko opremo Apple), in prepovedano je to omogočiti drugim osebam.

O. Skladnost z zakonodajo. Strinjate se, da boste uporabljali programsko opremo in storitve Apple (kot je opredeljeno v razdelku 6 spodaj) v skladu z vsemi veljavnimi zakoni, vključno z lokalnimi zakoni države ali regije, v kateri prebivate ali v kateri prenašate ali uporabljate programsko opremo in storitve Apple. Poleg tega se strinjate, da programske opreme in storitev Apple ne boste uporabljali za ustvarjanje umetne vsebine (na primer vključno z umetno eksplicitno ali spolno vsebino) na način, ki je prepovedan z veljavno zakonodajo. Funkcije programske opreme in storitev Apple morda niso na voljo v vseh jezikih ali regijah, nekatere funkcije pa se lahko razlikujejo glede na regijo. Za nekatere funkcije ali vsebino programske opreme in storitev Apple lahko veljajo dodatni pogoji ali omejitve. Za nekatere funkcije programske opreme in storitev Apple je potrebna internetna povezava.

P. Programska oprema drugih ponudnikov. Apple je v okviru paketa programske opreme Apple zagotovil dostop do določene programske opreme ali storitev drugih ponudnikov, ki ga lahko za večjo priročnost zagotovi kot nadgradnjo, posodobitev ali dopolnitev programske opreme Apple. Če programska oprema Apple vsebuje ali zagotavlja dostop do programske opreme ali storitev drugih ponudnikov, družba Apple nima izrecne ali posredne obveznosti zagotavljanja tehnične ali druge podpore za tako programsko opremo ali storitve. Za tehnično podporo in storitve za stranke, povezane s programsko opremo, storitvijo in/ali izdelki, se obrnite neposredno na ustreznega ponudnika programske opreme, proizvajalca ali ponudnika storitev.

Q. Spremembe programske opreme Apple. Programska oprema Apple bo občasno preverjala pri družbi Apple, ali so na voljo spremembe programske opreme Apple. Če je sprememba na voljo, se lahko samodejno prenese in namesti v vaš računalnik, in, če je to primerno, v zunanje naprave. Z uporabo programske opreme Apple se strinjate, da lahko Apple take samodejne spremembe programske opreme Apple prenese in namesti v vaš računalnik in zunanje naprave. Samodejne posodobitve operacijskega sistema in hitrih varnostnih odzivov lahko kadar koli izklopite tako, da prilagodite nastavitve samodejnih posodobitev, ki so na voljo v razdelku Nastavitve > Splošno > Posodobitev programske opreme.

R. Sistemski znaki. V skladu z določili in pogoji te licence lahko uporabljate znake Genmoji in Memoji, ki so del programske opreme Apple ali so ustvarjeni z njo (»sistemski znaki«): (i) med uporabo programske opreme Apple; in (ii) da ustvarite svojo izvirno vsebino in projekte za svojo osebno, nekomercialno uporabo. Ta licenca ne dovoljuje nobene druge uporabe sistemskih znakov, ki bi med drugim vključevala uporabo, reprodukcijo, prikaz, izvedbo, snemanje, objavo ali nadaljnjo reprodukcijo katerega koli od sistemskih znakov v dobičkonosni, neprofitni, javi souporabi ali komercialnem okviru.

3. Najem za dovoljene storitve za razvijalce.
A. Najem. Veljavno licencirano različico programske opreme Apple lahko v celoti oddate v najem ali podnajem posamezniku ali organizaciji (»najemnik«), če so izpolnjeni vsi naslednji pogoji: 

(i) najeta programska oprema Apple se mora uporabljati izključno za zagotavljanje dovoljenih storitev za razvijalce, vsak najemnik pa mora pregledati pogoje te licence in se strinjati, da ga ti pogoji zavezujejo;

(ii) vsako obdobje najema mora trajati najmanj štiriindvajset (24) zaporednih ur; 

(iii) v obdobju najema mora imeti končni uporabnik najemnik izključno uporabo in nadzor nad programsko opremo Apple in strojno opremo Apple, na kateri je nameščena, le da vi kot stranka, ki daje v najem programsko opremo Apple (»najemodajalec«), lahko zagotavljate skrbniško podporo za programsko opremo Apple; in 

(iv) pred uporabo programske opreme Apple mora končni uporabnik najemnik pregledati pogoje, ki veljajo za vso programsko opremo, vnaprej nameščeno v programski opremi Apple, med drugim s programsko opremo za razvijalce Apple Xcode in katero koli drugo programsko opremo Apple ali drugega ponudnika, ter se z njimi strinjati.

Za namene tega razdelka 3: (A) končni uporabnik najemnik pomeni najemnika, ki je končni uporabnik in uporablja zakupljeno programsko opremo Apple izključno za dovoljene storitve za razvijalce; in (B) dovoljene storitve za razvijalce pomenijo storitve stalne integracije, ki med drugim vključujejo razvoj programske opreme, gradnjo programske opreme iz vira, avtomatizirano preskušanje med razvojem programske opreme in izvajanje potrebnih orodij za razvijalce, ki podpirajo take dejavnosti. Vsak najemodajalec mora družbo Apple pred oddajo programske opreme Apple v najem ali podnajem v skladu s tem razdelkom 3 predhodno obvestiti tako, da se obrne na Apple Developer Relations (https://developer.apple.com/contact/macos-license/).

B. Podnajem. Najemnik lahko programsko opremo Apple nadalje prenese v podnajem v skladu s tem razdelkom 3, pod pogojem, da ta najemnik izpolnjuje vse pogoje tega razdelka 3. Najemnik, ki oddaja programsko opremo Apple v podnajem (ki bo v skladu s tem razdelkom 3 tudi najemodajalec), mora v obdobju najema izključno uporabo in upravljanje programske opreme Apple in strojne opreme znamke Apple, na kateri je nameščena, v celoti prenesti na najemnika.

C. Izvršitev. Kot najemodajalec ste odgovorni za: (i) zagotavljanje, da vsak najemnik izpolnjuje zahteve tega razdelka 3; (ii) zagotavljanje, da se vsak najemnik strinja z vsemi veljavnimi licenčnimi pogoji; in (iii) pomoč družbi Apple pri zagotavljanju skladnosti z njo. Če najemnik krši to licenco ali druge veljavne licenčne pogoje družbe Apple, njegove pravice do uporabe programske opreme Apple samodejno prenehajo veljati, zato se strinjate, da najemnik takoj prekine uporabo programske opreme družbe Apple, ko odkrije takšno kršitev ali na podlagi pisnega obvestila družbe Apple o takšni kršitvi.

D. Virtualizacija. Za vsako kopijo programske opreme Apple, ki je predmet najema v skladu s tem razdelkom 3, lahko najemodajalec ali najemnik (vendar ne oba) namesti, uporabi in zažene dodatne kopije ali primerke programske opreme Apple v navideznih okoljih operacijskega sistema v skladu z razdelkom 2B (iii), pod pogojem, da lahko najemodajalec virtualizira samo en primerek ali kopijo programske opreme Apple kot orodje za zagotavljanje, da bi najemniku omogočil dostop in uporabo programske opreme Apple v skladu s tem razdelkom 3. 

E. Konfiguracija sistema. Če ste najemnik, potrjujete, da je programsko opremo Apple morda že konfiguriral najemodajalec, ki vam daje v najem programsko opremo Apple, vključno z izbiro nastavitev za analitiko, lokacijskimi storitvami ter drugimi funkcijami varnosti, zasebnosti in zbiranja podatkov. Potrjujete in se strinjate, da Apple ni odgovoren za konfiguracijo programske opreme Apple, ki jo je izvedel najemodajalec.

4. Prenos.
A. Če ste pridobili programsko opremo Apple, ki je bila vnaprej nameščena v strojni opremi znamke Apple, ali če ste licenco za programsko opremo Apple pridobili v trgovini Mac App Store ali prek posodobitve programske opreme, lahko vse svoje licenčne pravice do programske opreme Apple (v prvotni obliki, kot jo je zagotovila družba Apple) enkrat trajno prenesete na drugo osebo, če: (i) je programska oprema Apple prenesena skupaj s strojno opremo Apple; (ii) prenos vključuje vso programsko opremo Apple, vključno z vsemi njenimi sestavnimi deli in to licenco; (iii) ne obdržite nobene kopije programske opreme Apple, celotne ali delne, vključno s kopijami, shranjenimi v računalniku ali drugi napravi; in (iv) oseba, ki prejme programsko opremo Apple, prebere in se strinja, da sprejema pogoje in določila te licence. Če Apple za namene te licence zagotovi posodobitev (npr. različico 10.14 na 10.14.1) programske opreme Apple, velja, da je posodobitev del programske opreme Apple in je ni mogoče prenesti ločeno od različice programske opreme Apple pred posodobitvijo.

B. Ne morete prenesti nobene programske opreme Apple, ki je bila spremenjena ali zamenjana v skladu z razdelkom 2M zgoraj. Vse komponente programske opreme Apple so na voljo kot del paketa, zato jih ni mogoče ločiti od paketa in distribuirati kot samostojnih aplikacij. Upoštevajte, da programska oprema Apple, ki je priložena določenemu izdelku strojne opreme Apple, morda ne deluje v drugih modelih strojne opreme Apple.

C. Kakršna koli kopija programske opreme Apple, ki jo je Apple zagotovil za promocijske, ocenjevalne, diagnostične ali obnovitvene namene, se lahko uporablja samo za te namene in je ni mogoče preprodati ali prenesti.

D. Družba Apple lahko kadarkoli in brez obvestila celotno licenco ali kateri koli njen del ali kakršne koli pravice ali obveznosti iz te licence dodeli kateri koli podružnici ali podrejenemu podjetju družbe Apple.

5. Privolitev za uporabo podatkov. Nekatere funkcije, kot so analitika, lokacijske storitve, Siri, narek in Spotlight, morajo za zagotavljanje zadevnih funkcij morda pridobiti podatke iz računalnika. Ko vklopite ali uporabljate te funkcije, boste prejeli informacije o tem, kateri podatki so poslani družbi Apple in kako se lahko podatki uporabijo. Več informacij lahko izveste na spletni strani https://www.apple.com/si/privacy/. Vaši podatki bodo ves čas obravnavani v skladu s pravilnikom o zasebnosti družbe Apple, ki ga lahko preberete na: https://www.apple.com/legal/privacy/.

6. Programska oprema Apple, storitve in materiali drugih ponudnikov.
A. Splošno. Programska oprema Apple lahko omogoči dostop do Apple iTunes Store, Mac App Store, Apple Books, Game Center, iCloud, Zemljevidov, News ter drugih storitev Apple in drugih ponudnikov ter drugih spletnih mest (skupaj in ločeno »storitve«). Za uporabo teh storitev bo morda potreben dostop do interneta, za uporabo nekaterih storitev pa morate imeti račun Apple; morda boste morali tudi sprejeti dodatne pogoje in plačati dodatne stroške. Z uporabo te programske opreme v povezavi z računom Apple ali drugimi storitvami Apple se strinjate z veljavnimi pogoji storitve, kot so najnovejši pogoji in določila medijskih storitev Apple za državo ali regijo, v kateri dostopate do takšnih storitev, do katerih lahko dostopate in jih pregledate na strani https://www.apple.com/legal/internet-services/itunes/.

B. Če se prijavite za iCloud, je do nekaterih funkcij iCloud, kot so »iCloud Drive«, »Albumi v skupni rabi« in »Najdi«, mogoče dostopati neposredno iz programske opreme Apple. Potrjujete in se strinjate, da za vašo uporabo aplikacije iCloud in teh funkcij veljajo najnovejši pogoji in določila storitve iCloud, do katerih lahko dostopate in si jih ogledate na: https://www.apple.com/legal/internet-services/icloud/.

C. Vsebina aplikacije News. Vaša uporaba vsebine, do katere dostopate prek aplikacije News, je omejena izključno na osebno, nekomercialno uporabo, na vas ne prenese nobenega lastniškega interesa in izrecno izključuje kakršne koli pravice za komercialno ali promocijsko uporabo takšne vsebine.

D. Zemljevidi. Storitev za zemljevide in funkcije programske opreme Apple (»Zemljevidi«), vključno s pokritostjo podatkov z zemljevidov, se lahko razlikujejo glede na regijo. Ko vklopite ali uporabljate Zemljevide, boste prejeli podrobnosti o tem, kateri podatki so poslani družbi Apple in kako se lahko podatki uporabijo. Potrjujete in se strinjate, da za vašo uporabo aplikacije Zemljevidi veljajo najnovejši pogoji in določila storitve Zemljevidi, do katerih lahko dostopate in si jih ogledate v stranski vrstici Zemljevidov.

E. Razumete, da lahko z uporabo katere koli programske opreme in storitev Apple naletite na vsebino, ki je lahko žaljiva, nedostojna ali oporečna, za katero je mogoče, da vključuje izrecen jezik, in da rezultati vsakega iskanja ali vnos določenega naslova URL lahko samodejno in nenamerno ustvarijo povezave ali sklice na sporne materiale. Kljub temu se strinjate, da boste programsko opremo in storitve Apple uporabljali izključno na lastno odgovornost in da Apple, njegove podružnice, zastopniki, glavni zavezanci ali izdajatelji licenc ne odgovarjajo za vsebino, ki bi se lahko izkazala za žaljivo, nedostojno ali sporno.

F. Nekatere programske opreme in storitve Apple lahko prikazujejo, vključujejo ali omogočajo dostop do vsebine, podatkov, informacij, aplikacij ali materialov drugih oseb (»materiali drugih ponudnikov«) ali zagotavljajo povezave do spletnih mest nekaterih drugih ponudnikov. Z uporabo programske opreme in storitev Apple potrjujete in se strinjate, da Apple ni odgovoren za pregledovanje ali ocenjevanje vsebine, točnosti, celovitosti, pravočasnosti, veljavnosti, skladnosti z avtorskimi pravicami, zakonitosti, spodobnosti, kakovosti ali katerega koli materiala ali spletnih strani drugih ponudnikov. Apple, njegovi uradniki, podružnice in hčerinske družbe ne jamčijo ali podpirajo in ne prevzemajo ter ne bodo imeli nobene pravne ali druge odgovornosti do vas ali katere koli druge osebe za katere koli storitve drugih oseb, materiale ali spletna mesta drugih ponudnikov ali za katere koli druge materiale, izdelke ali storitve drugih oseb. Materiali drugih ponudnikov in povezave do drugih spletnih mest so vam na voljo samo zaradi večje priročnosti.

G. Niti Apple niti kateri koli ponudnik vsebine ne zagotavlja razpoložljivosti, točnosti, celovitosti, zanesljivosti ali ažurnosti informacij o vrednostnih papirjih, podatkov o lokaciji, zdravstvenih informacij ali drugih podatkov, ki jih prikaže programska oprema in storitve Apple. Finančni podatki, prikazani s katero koli programsko opremo in storitvami Apple, so samo splošno informativni in se nanje ne bi smeli sklicevati kot na naložbene nasvete. Pred izvedbo kakršne koli transakcije z vrednostnimi papirji, ki temelji na informacijah, pridobljenih s programsko opremo in storitvami Apple, se posvetujte s strokovnjakom za finance ali vrednostne papirje, ki je pravno usposobljen za svetovanje v zvezi s financami ali vrednostnimi papirji v vaši državi ali regiji. Pred uporabo ali skupno rabo rezultatov programske opreme in storitev Apple ocenite vnose, ki jih ustvari umetna inteligenca, in preverite njihovo točnost ter ustreznost za vaš primer uporabe, vključno s človeškim pregledom. Lokacijski podatki, ki jih posredujejo programska oprema in storitve Apple, vključno s storitvijo Apple Maps, so na voljo le za osnovne namene navigacije in/ali načrtovanja ter niso namenjeni zanašanju nanje v primerih, ko so potrebni natančni lokacijski podatki ali kadar lahko ti napačni, netočni, zakasnjeni ali nepopolni lokacijski podatki povzročijo smrt, telesne poškodbe ali materialno ali okoljsko škodo. Strinjate se tudi, da se rezultati, ki jih prejmete v storitvi Zemljevidi, lahko razlikujejo od dejanskih razmer na cesti ali terenu zaradi dejavnikov, ki lahko vplivajo na točnost podatkov Zemljevidov, na primer glede vremena, cestnih in prometnih razmer ter geopolitičnih dogodkov. Zaradi svoje varnosti bodite vedno pozorni na postavljene cestne znake in trenutne razmere na cesti. Upoštevajte prakse varne vožnje in prometne predpise ter tudi, da navodila za kolesarjenje in hojo morda ne vključujejo določenih poti.

H. V kolikor prenašate kakršno koli vsebino z uporabo programske opreme in storitev Apple, izjavljate, da imate v lasti vse pravice do takšne vsebine oziroma imate dovoljenje za tovrstno vsebino ali imate drugače zakonsko dovoljenje za prenos te vsebine in da ta vsebina ne krši nobenih pogojev storitve, ki veljajo za programsko opremo in storitve Apple. Strinjate se tudi, da programska oprema in storitve Apple vsebujejo lastniško zaščiteno vsebino, informacije in materiale, ki so v lasti družbe Apple, lastnika spletnega mesta ali njihovih izdajateljev licenc, in so zaščiteni z veljavno zakonodajo o intelektualni lastnini in drugimi zakoni, med drugim z avtorskimi pravicami. Strinjate se, da take lastniške vsebine, informacij ali materialov ne boste uporabljali drugače kot za dovoljeno uporabo programske opreme in storitev Apple ali na kakršen koli način, ki ni v skladu s pogoji te licence ali krši pravice intelektualne lastnine tretje osebe ali družbe Apple. Nobenega dela programske opreme in storitev Apple ni dovoljeno reproducirati v nobeni obliki ali na kakršen koli način. Strinjate se, da na noben način ne spreminjate, izposojate, zakupujete, posojate, prodajate, distribuirate ali ustvarjate izvedenih del, ki temeljijo na programski opremi in storitvah Apple, ter programske opreme in storitev Apple ne uporabljate na kakršen koli nepooblaščen način, med drugim uporabo programske opreme in storitev Apple, za prenos morebitnih računalniških virusov, črvov, trojanskih konjev ali druge zlonamerne programske opreme ali z vdorom ali obremenitvijo omrežne zmogljivosti. Nadalje se strinjate, da programske opreme in storitev Apple na noben način ne boste uporabljali za pošiljanje neželene pošte, goljufije, nadlegovanja, zlorabo, zalezovanje, grožnjo, obrekovanje ali drugačno kršenje pravic katere koli druge stranke in da Apple na noben način ni odgovoren za kakršno koli vašo uporabo niti za nadlegovanje, grožnjo, obrekovanje, žaljiva sporočila ali prenose, ki kršijo avtorske pravice ali nezakonite prenose, ki jih lahko prejmete zaradi uporabe katere koli programske opreme in storitev Apple.

I. Nekatere programske opreme, storitve Apple in materiali drugih ponudnikov morda niso na voljo v vseh jezikih ali v vseh državah ali regijah. Apple ne izjavlja, da so programska oprema, storitve Apple in materiali drugih ponudnikov primerni ali na voljo za uporabo na kateri koli določeni lokaciji. V kolikor se odločite za uporabo ali dostop do take programske opreme, storitev Apple ali materialov drugih ponudnikov, to storite na lastno pobudo in ste odgovorni za skladnost z veljavno zakonodajo, med drugim veljavno lokalno zakonodajo ter zakone glede zasebnosti in zbiranjem podatkov. Apple in njegovi izdajatelji licenc si pridržujejo pravico, da kadar koli brez predhodnega obvestila spremenijo, začasno prekinejo, odstranijo ali onemogočijo dostop do katere koli programske opreme in storitev Apple. Apple v nobenem primeru ne bo odgovoren za odstranitev ali onemogočanje dostopa do katere koli takšne programske opreme in storitev Apple. Apple lahko v vsakem primeru ter brez obvestila ali odgovornosti naloži tudi omejitve za uporabo ali dostop do določene programske opreme in storitev Apple.

7. Odpoved. Ta licenca velja do prekinitve. Če ne upoštevate pogojev te licence, so vaše pravice iz te licence samodejno odpovedane oziroma kako drugače prenehajo veljati brez obvestila s strani družbe Apple. Po odpovedi te licence morate nehati uporabljati programsko opremo Apple in uničiti vse kopije (celotne ali delne) programske opreme Apple. Razdelki 5, 6, 7, 8, 9, 11, 12 in 13 te licence ostanejo veljavni tudi po taki odpovedi.

8. Zavrnitev jamstev.
A. Če ste stranka, ki je potrošnik (nekdo, ki programsko opremo Apple uporablja zunaj svojega posla, podjetja ali poklica), imate morda v svoji državi prebivališča določene zakonske pravice, ki prepovedujejo uporabo naslednjih omejitev za vas, in v primeru take prepovedi te omejitve ne veljajo za vas. Če želite izvedeti več o pravicah, se obrnite na lokalno organizacijo za svetovanje potrošnikom in preberite Dodatek o sodni pristojnosti. 

B. IZRECNO POTRJUJETE IN SE STRINJATE, DA PROGRAMSKO OPREMO APPLE IN MOREBITNE STORITVE, KI SE IZVAJAJO OZIROMA DO KATERIH SE DOSTOPA PREK PROGRAMSKE OPREME APPLE, UPORABLJATE NA LASTNO ODGOVORNOST TER DA PREVZEMATE VSA TVEGANJA V ZVEZI Z ZADOVOLJIVO KAKOVOSTJO, ZMOGLJIVOSTJO, NATANČNOSTJO IN TRUDOM.

C. DO NAJVEČJE MERE, KI JO DOVOLJUJE VELJAVNA ZAKONODAJA, SO PROGRAMSKA OPREMA IN STORITVE APPLE NA VOLJO »TAKŠNE, KOT SO« IN »KAKRŠNE SO NA VOLJO«, Z VSEMI NAPAKAMI IN BREZ KAKRŠNEGA KOLI JAMSTVA, TER APPLE IN NJEGOVI IZDAJATELJI LICENC (S SKUPNIM IMENOVANJEM »APPLE« ZA NAMENE RAZDELKOV 8 IN 9) S TEM ZAVRAČAJO VSAKO GARANCIJO IN POGOJE V ZVEZI S PROGRAMSKO OPREMO IN STORITVAMI APPLE, BODISI IZRECNO, NAZNAČENO ALI ZAKONSKO DOLOČENO, MED DRUGIM NAZNAČENO JAMSTVO IN/ALI POGOJI PRIMERNOST ZA PRODAJO, ZADOVOLJIVOST KAKOVOSTI, PRIMERNOST ZA DOLOČEN NAMEN, NATANČNOST, TIHO UŽIVANJE IN NEKRŠITEV PRAVIC TRETJE OSEBE.

D. APPLE NE JAMČI PROTI MOTNJAM PRI VAŠI UPORABI PROGRAMSKE OPREME IN STORITEV APPLE, DA BODO VSEBOVANE FUNKCIJE ALI STORITVE, KI JIH IZVAJA ALI ZAGOTAVLJA PROGRAMSKA OPREMA APPLE, IZPOLNJEVALE VAŠE ZAHTEVE, DA BO DELOVANJE PROGRAMSKE OPREME IN STORITEV APPLE NEMOTENO ALI BREZ NAPAK, DA BODO VSE STORITVE ŠE NAPREJ NA VOLJO, DA BODO NAPAKE V PROGRAMSKI OPREMI ALI STORITVAH APPLE ODPRAVLJENE ALI DA BO PROGRAMSKA OPREMA APPLE ZDRUŽLJIVA ALI DELOVALA S PROGRAMSKO OPREMO, APLIKACIJAMI ALI STORITVAMI TRETJIH OSEB. NAMESTITEV TE PROGRAMSKE OPREME APPLE LAHKO VPLIVA NA RAZPOLOŽLJIVOST IN UPORABNOST PROGRAMSKE OPREME, APLIKACIJ ALI STORITEV TRETJIH OSEB TER NA IZDELKE IN STORITVE APPLE.

E. NADALJE POTRJUJETE, DA PROGRAMSKA OPREMA IN STORITVE APPLE NISO NAMENJENE ALI PRIMERNE ZA UPORABO V SITUACIJAH OZIROMA OKOLJIH, V KATERIH BI LAHKO ODPOVED OZIROMA ČASOVNE ZAKASNITVE ALI NAPAKE OZIROMA NETOČNOSTI V VSEBINI, PODATKIH ALI INFORMACIJAH, KI JIH POSREDUJEJO PROGRAMSKA OPREMA ALI STORITVE APPLE, PRIVEDLE DO SMRTI, TELESNIH POŠKODB ALI VELIKE FIZIČNE OZIROMA OKOLJSKE ŠKODE, MED DRUGIM VKLJUČNO Z DELOVANJEM JEDRSKIH OBJEKTOV, NAVIGACIJSKIH ALI KOMUNIKACIJSKIH SISTEMOV LETAL, KONTROLE ZRAČNEGA PROMETA, SISTEMOV ZA OHRANJANJE ŽIVLJENJA ALI OROŽJA.

F. NOBENE USTNE ALI PISNE INFORMACIJE OZIROMA NASVETI DRUŽBE APPLE ALI NJENEGA POOBLAŠČENEGA PREDSTAVNIKA NE PREDSTAVLJAJO JAMSTVA. ČE SE PROGRAMSKA OPREMA ALI STORITVE APPLE IZKAŽEJO ZA POMANJKLJIVE, PREVZEMATE CELOTNE STROŠKE VSEH POTREBNIH SERVISOV, POPRAVIL ALI POPRAVKOV. NA NEKATERIH OBMOČJIH SODNE PRISTOJNOSTI NI DOVOLJENA IZKLJUČITEV NAZNAČENIH JAMSTEV ALI OMEJEVANJE VELJAVNIH ZAKONSKIH PRAVIC POTROŠNIKA, ZATO ZGORNJA IZKLJUČITEV IN OMEJITVE MORDA NE VELJAJO ZA VAS.

9. Omejitev odgovornosti. RAZEN ČE NI DRUGAČE DOLOČENO V TEJ LICENCI, DO OBSEGA, KI GA VELJAVNA ZAKONODAJA NE PREPOVEDUJE, APPLE, NJEGOVE PODRUŽNICE, ZASTOPNIKI ALI GLAVNI ZAVEZANCI V NOBENEM PRIMERU NE BODO ODGOVORNI ZA TELESNE POŠKODBE ALI KAKRŠNO KOLI NAKLJUČNO, POSEBNO, POSREDNO ALI POSLEDIČNO ŠKODO, VKLJUČNO, BREZ OMEJITVE, ODŠKODNINE ZARADI IZGUBE DOBIČKA, KORUPCIJE ALI IZGUBE PODATKOV, NEUSPEŠNEGA POŠILJANJA ALI PREJEMANJA KAKRŠNIH KOLI PODATKOV (VKLJUČNO Z NAVODILI ZA TEČAJE, NALOGI IN MATERIALI), PREKINITEV POSLOVANJA ALI KAKRŠNEKOLI DRUGE KOMERCIALNE ŠKODE ALI IZGUBE, KI IZHAJA IZ VAŠE UPORABE ALI NEZMOŽNOSTI UPORABE PROGRAMSKE OPREME IN STORITEV APPLE ALI KAKRŠNE KOLI PROGRAMSKE OPREME, APLIKACIJ ALI STORITEV TRETJIH OSEB V POVEZAVI S PROGRAMSKO OPREMO ALI STORITVAMI APPLE, NE GLEDE NA TO, KAKO JE BILA TA POVZROČENA IN NE GLEDE NA TEORIJO O ODGOVORNOSTI (POGODBA, ODŠKODNINA ALI DRUGAČE) IN TUDI ČE JE BILA DRUŽBA APPLE OBVEŠČENA O MOŽNOSTI TAKŠNE ŠKODE. NA NEKATERIH OBMOČJIH SODNE PRISTOJNOSTI NISO DOVOLJENE IZKLJUČITVE ALI OMEJITVE ODGOVORNOSTI ZA TELESNE POŠKODBE ALI NAKLJUČNO OZIROMA POSLEDIČNO ŠKODO, ZATO TA OMEJITEV ZA VAS MORDA NE VELJA. V nobenem primeru skupna odgovornost družbe Apple do vas za vso škodo (razen če to morda zahteva veljavna zakonodaja v primerih telesnih poškodb) ne bo presegla zneska dvesto petdeset dolarjev (250,00 USD). Navedene omejitve veljajo tudi, če zgoraj navedeno pravno sredstvo ne izpolni osnovnega namena. 

10. Nadzor izvoza. Programske opreme Apple ne smete uporabljati ali je kako drugače izvoziti oziroma ponovno izvoziti, razen če to dovoljujejo zakonodaja Združenih držav in zakoni zveznih držav, v kateri je bila programska oprema Apple pridobljena. Zlasti, vendar brez omejitev, programske opreme Apple ni dovoljeno izvoziti ali ponovno izvoziti (a) v katero koli državo z embargom ZDA ali (b) komur koli na seznamu Ministrstva za finance ZDA kot posebej označenih državljanov ali zavrnjenih oseb Ministrstva za trgovino ZDA ali na seznamu subjektov ali katerih koli drugih seznamov omejenih strank. Z uporabo programske opreme Apple izjavljate in jamčite, da niste v nobeni od takih držav ali na nobenem takem seznamu. Prav tako se strinjate, da programske opreme Apple ne boste uporabljali za namene, ki jih prepoveduje zakonodaja Združenih držav Amerike, vključno z razvojem, načrtovanjem, proizvodnjo ali izdelavo izstrelkov, jedrskega, kemičnega ali biološkega orožja.

11. Končni uporabniki v državnih organih in subjekti ter poslovni partnerji, za katere velja zakon HIPAA
A. Končni uporabniki v državnih organih. Programska oprema Apple in povezana dokumentacija sta »komercialna izdelka«, kot je ta izraz opredeljen v 48 C.F.R. §2.101, ki ga sestavljata »Komercialna računalniška programska oprema« in »Dokumentacija komercialne računalniške programske opreme«, kot sta izraza uporabljena v 48 C.F.R. §12.212 ali 48 C.F.R. §227.7202, kot je primerno. V skladu s 48 C.F.R. §12.212 ali 48 C.F.R. §227.7202-1 do 227.7202-4, kot je ustrezno, sta komercialna računalniška programska oprema in dokumentacija komercialne računalniške programske opreme licencirani končnim uporabnikom vlade ZDA (a) samo kot komercialni izdelki in (b) samo s tistimi pravicami, ki so podeljene vsem drugim končnim uporabnikom v skladu s tukaj navedenimi pogoji. Neobjavljene pravice so pridržane v skladu z zakoni o avtorskih pravicah Združenih držav Amerike.

B. Subjekti ter poslovni partnerji, za katere velja zakon HIPAA. Če ste subjekt ali poslovni partner, za katerega velja zakon HIPAA, ne smete uporabljati programske opreme Apple, storitev Apple ali katere koli njihove komponente ali funkcije za ustvarjanje, prejemanje, vzdrževanje ali prenašanje kakršnih koli občutljivih, individualno določljivih zdravstvenih podatkov, vključno z zaščitenimi zdravstvenimi podatki, ali uporabljati programske opreme Apple ali storitev Apple na kakršen koli način, zaradi katerega bi Apple (ali katera koli hčerinska družba Apple) postal vaš poslovni partner ali poslovni partner katere koli druge osebe. Izrazi, uporabljeni v tem razdelku, imajo enak pomen, kot je opredeljen v 45 CFR §160.103.

12. Pristojna zakonodaja in neodvisnost določb. To licenco ureja in opredeljuje zakonodaja zvezne države Kalifornije, razen načel o koliziji zakonov. Te licence ne ureja konvencija Združenih narodov o pogodbah o mednarodni prodaji blaga, uporaba katere je izrecno izključena. Če ste potrošnik iz Združenega kraljestva, bodo to licenco urejali zakoni sodne pristojnosti za vašo lokacijo. Če pristojno sodišče katerokoli določbo ali njen del zaradi kakršnegakoli vzroka prepozna kot neizvršljivo, to ne vpliva na veljavnost preostalih določb te licence.

13. Celotna pogodba; uradni jezik. Ta licenca predstavlja celotno pogodbo med vami in podjetjem Apple v zvezi s programsko opremo Apple in nadomešča vse predhodne ali sočasne dogovore v zvezi s to vsebino. Nobena dopolnitev ali sprememba te licence ni zavezujoča, razen če je podana v pisni obliki in jo je podpisala družba Apple. Morebiten prevod te licence je narejen za lokalne zahteve in v primeru spora med angleško različico ter različico v kateremkoli drugem jeziku velja angleška različica te licence, in sicer v obsegu, ki ga dovoljuje lokalna zakonodaja na vašem območju.

14. Priznanja glede tretjih oseb.
A. Deli programske opreme Apple lahko uporabljajo ali vključujejo programsko opremo drugih ponudnikov in druge avtorsko zaščitene materiale. Priznanja, licenčni pogoji in zavrnitve odgovornosti za te materiale so vsebovani v elektronski dokumentaciji za programsko opremo Apple, vašo uporabo teh materialov pa urejajo ustrezni pogoji. Za uporabo Googlove storitve varnega brskanja veljajo Googlovi pogoji storitve (https://www.google.com/intl/policies/terms/) in Googlov pravilnik o zasebnosti (https://www.google.com/intl/policies/privacy/).

B. Nekatere knjižnice programske opreme in druga programska oprema drugih proizvajalcev, vključena v programsko opremo Apple, je brezplačna in licencirana v skladu z določili splošne javne licence GNU (GPL) ali licence GNU Library/Lesser General Public Licence (LGPL), odvisno od primera. Celotno strojno berljivo kopijo izvorne kode za takšno programsko opremo lahko pridobite v skladu s pogoji licence GPL ali LGPL, odvisno od primera, brezplačno, razen za stroške medija, pošiljanja in ravnanja, na podlagi pisne zahteve pri družbi Apple na naslovu opensource@apple.com. Programska oprema GPL/LGPL se distribuira v upanju, da bo uporabna, vendar BREZ VSAKE GARANCIJE, tudi brez implicitne garancije ZA PRIMERNOST ZA PRODAJO ali USTREZNOST ZA POSEBEN NAMEN. Kopija licenc GPL in LGPL je priložena programski opremi Apple.

C. Uporaba MPEG-4. Ta izdelek je licenciran na podlagi licence portfelja patentnih sistemov MPEG-4 za kodiranje v skladu s standardom MPEG-4 Systems, le da sta za kodiranje potrebni dodatna licenca in plačilo licenčnine v povezavi s (i) shranjenimi podatki ali kopijo podatkov v fizičnem nosilcu podatkov, ki se plačajo glede na naslov in/ali (ii) podatki, ki se plačajo glede na naslov in se posredujejo končnemu uporabniku za trajno hrambo in/ali uporabo. Tako dodatno licenco lahko pridobite pri družbi MPEG LA, LLC. Za dodatne podrobnosti glejte https://www.mpegla.com.

Ta izdelek je licenciran na podlagi licence MPEG-4 za portfelj vizualnih patentov za osebno in nekomercialno uporabo potrošnika za (i) kodiranje videoposnetkov v skladu z vizualnim standardom MPEG-4 (»video MPEG-4«) in/ali (ii) dekodiranje MPEG-4 videoposnetka, ki ga je kodiral potrošnik, ki opravlja osebno in nekomercialno dejavnost, in/ali je bil pridobljen od ponudnika videoposnetkov z licenco družbe MPEG LA za zagotavljanje MPEG-4 videoposnetka. Nobena licenca ni podeljena ali implicitna za kakršnokoli drugo uporabo. Dodatne informacije, vključno s tistimi, ki se nanašajo na promocijsko, notranjo in komercialno uporabo ter licenciranje, lahko pridobite pri družbi MPEG LA, LLC. Glejte https://www.mpegla.com.

D. Obvestilo H.264/AVC. V obsegu, v katerem programska oprema Apple vsebuje funkcije kodiranja in/ali dekodiranja AVC, je za komercialno uporabo H.264/AVC potrebna dodatna licenca in za to velja naslednja določba: FUNKCIONALNOST NAPRAVE AVC V TEM IZDELKU JE V TEM DOKUMENTU LICENCIRANA SAMO ZA OSEBNO IN NEKOMERCIALNO UPORABO ZA (i) KODIRANJE VIDEOVSEBINE, KI JE SKLADNA S STANDARDOM AVC (»AVC VIDEO«), IN/ALI ZA (ii) DEKODIRANJE PROGRAMA AVC VIDEO, KI GA JE KODIRAL POTROŠNIK, KI SE VKLJUČUJE V OSEBNO IN NEKOMERCIALNO DEJAVNOST, IN/ALI VIDEA AVC, KI JE BIL PRIDOBLJEN OD PONUDNIKA VIDEA Z LICENCO ZA ZAGOTAVLJANJE VIDEA AVC. PODATKE O DRUGIH UPORABAH IN DOVOLJENJIH JE MOGOČE DOBITI OD DRUŽBE MPEG LA L.L.C. GLEJTE HTTPS://WWW.MPEGLA.COM.

E. Obvestilo AMR. Funkcija kodiranja in dekodiranja prilagodljivega večstopenjskega prilagajanja (»AMR«) v tem izdelku nima licence za izvajanje glasovnih klicev v mobilni napravi ali za uporabo v kakršnih koli telefonskih izdelkih, izdelanih v arhitekturi QuickTime za platformo Windows. Funkcija kodiranja in dekodiranja AMR v tem izdelku tudi ni licencirana za uporabo v celični komunikacijski infrastrukturi, vključno z baznimi postajami, krmilniki baznih postaj/krmilniki radijskega omrežja, komutacijskimi centri ter prehodi v javno komutirano omrežje in iz njega.

F. Obvestilo glede agencije FAA. Prikaz podatkov o stanju letal in stanju nacionalnega zračnega prostora (skupaj »podatki o letih«), prikazanih prek programske opreme Apple, ustvari zvezna uprava za letalstvo (agencija FAA). Strinjate se, da podatkov o letih ne boste distribuirali naprej brez predhodnega pisnega soglasja agencije FAA. FAA in Apple zanikata vsa izražena ali zaznana jamstva (vključno z zajamčenimi garancijami o prodajnosti in primernosti za določen namen) v zvezi z uporabo in točnostjo podatkov o letu. Strinjate se, da agencija FAA in družba Apple ne odgovarjata niti kolektivno niti posamično za kakršno koli izgubo, škodo, zahtevek, odgovornost, strošek ali kazen ali posredne, posebne, sekundarne, naključne ali posledične škode, ki izhajajo iz uporabe podatkov o letu. FAA ne sponzorira ali podpira programske opreme Apple. Agencija FAA ni odgovorna za tehnične ali sistemske težave in v zvezi s temi težavami ali operativnimi težavami s prometnim tokom ne smete stopiti v stik z agencijo FAA.

G. Uporaba barvnih profilov Adobe. V skladu s to licenco lahko uporabljate programsko opremo barvnih profilov Adobe, ki je priložena programski opremi Apple, vendar družba Adobe ni dolžna zagotavljati nobene podpore za barvne profile v okviru te licence, vključno z nadgradnjami ali prihodnjimi različicami profilov ali drugimi elementi. Poleg določb razdelkov 8 in 9 zgoraj družba ADOBE V NOBENEM PRIMERU NE ODGOVARJA ZA KAKRŠNO KOLI ŠKODO, ZAHTEVKE ALI STROŠKE. Programska oprema barvnih profilov Adobe, ki je na voljo v programski opremi Apple, je na voljo tudi za prenos pri družbi Adobe na naslovu https://www.adobe.com.

H. Licenčna pogodba za končnega uporabnika programske opreme Gracenote®. Ta aplikacija ali naprava vsebuje programsko opremo podjetja Gracenote, Inc. iz Emeryville v Kaliforniji (v nadaljevanju »Gracenote«). Programska oprema podjetja Gracenote (v nadaljevanju: programska oprema Gracenote) tej aplikaciji omogoča identifikacijo diska in/ali datoteke ter pridobivanje informacij, povezanih z glasbo, vključno z informacijami o imenu, izvajalcu, skladbi in naslovu (»podatki Gracenote«) iz spletnih strežnikov ali vdelanih zbirk podatkov (skupaj »strežniki Gracenote«) in za izvajanje drugih funkcij. Podatke Gracenote lahko uporabljate samo s predvidenimi funkcijami končnega uporabnika te aplikacije ali naprave.

Strinjate se, da boste podatke Gracenote, programsko opremo Gracenote in strežnike Gracenote uporabljali samo za lastno osebno nekomercialno uporabo. Strinjate se, da programske opreme Gracenote ali njenih podatkov ne boste dodelili, kopirali, prenesli ali poslali nobeni tretji osebi. SOGLAŠATE, DA PODATKOV GRACENOTE, PROGRAMSKE OPREME GRACENOTE ALI STREŽNIKOV GRACENOTE NE BOSTE UPORABLJALI ALI IZKORIŠČALI, RAZEN KOT JE IZRECNO DOVOLJENO V TEM DOKUMENTU.

Strinjate se, da vaša neizključna licenca za uporabo podatkov Gracenote, programske opreme Gracenote in strežnikov Gracenote preneha veljati, če prekršite te omejitve. Če licenca preneha veljati, se strinjate, da boste prenehali uporabljati vse podatke Gracenote, programsko opremo Gracenote in strežnike Gracenote. Gracenote si pridržuje vse pravice do podatkov Gracenote, programske opreme Gracenote in strežnikov Gracenote, vključno z vsemi lastniškimi pravicami. Podjetje Gracenote vam v nobenem primeru ne bo odgovorno za kakršno koli plačilo za podatke, ki jih posredujete. Strinjate se, da lahko Gracenote, Inc. v svojem imenu neposredno uveljavlja svoje pravice iz te pogodbe proti vam.

Storitev Gracenote uporablja enolični identifikator za sledenje poizvedbam za statistične namene. Namen naključno dodeljenega številskega identifikatorja je omogočiti storitvi Gracenote, da prešteje poizvedbe, brez podatkov o tem, kdo ste. Za več informacij obiščite spletno stran pravilnika o zasebnosti podjetja Gracenote za storitev Gracenote.

Programska oprema Gracenote in vsak element podatkov Gracenote so licencirani »TAKI, KOT SO«. Gracenote ne daje nobenih izjav ali jamstev, izrecnih ali posrednih, v zvezi z natančnostjo podatkov Gracenote iz strežnikov Gracenote. Gracenote si pridržuje pravico, da izbriše podatke iz strežnikov Gracenote ali spremeni kategorije podatkov iz katerega koli razloga, za katerega meni, da zadostuje. Ne jamčimo, da so programska oprema Gracenote ali strežniki Gracenote brez napak ali da bo delovanje programske opreme Gracenote ali strežnikov Gracenote nemoteno. Podjetje Gracenote vam ni dolžno zagotavljati novih izboljšanih ali dodatnih vrst ali kategorij podatkov, ki jih bo podjetje Gracenote morda zagotavljalo v prihodnosti, in lahko kadar koli prekine zagotavljanje svojih storitev. GRACENOTE ZAVRAČA KAKRŠNE KOLI IZRECNE IN NAZNAČENE GARANCIJE, VKLJUČNO Z JAMSTVI GLEDE PRIMERNOSTI ZA PRODAJO, PRIMERNOSTI ZA DOLOČEN NAMEN, LASTNIŠTVA IN NEKRŠITVE. GRACENOTE NE JAMČI ZA REZULTATE, KI JIH LAHKO PRIDOBITE Z UPORABO PROGRAMSKE OPREME GRACENOTE ALI KATEREGA KOLI STREŽNIKA GRACENOTE. V NOBENEM PRIMERU PODJETJE GRACENOTE NE BO ODGOVORNO ZA KAKRŠNE KOLI POSLEDIČNE ALI NAKLJUČNE ŠKODE ALI IZGUBE DOBIČKA ALI PRIHODKA.

15. Omejitve storitve iskalnika Yahoo. Storitev iskalnika Yahoo, ki je na voljo prek brskalnika Safari, je licencirana za uporabo samo v naslednjih državah in regijah: Argentina, Aruba, Avstralija, Avstrija, Barbados, Belgija, Bermudi, Brazilija, Bolgarija, Kanada, Kajmanski otoki, Čile, celinska Kitajska, Hongkong, Tajvan, Kolumbija, Ciper, Češka, Danska, Dominikanska republika, Ekvador, Salvador, Finska, Francija, Nemčija, Grčija, Grenada, Gvatemala, Madžarska, Islandija, Indija, Indonezija, Irska, Italija, Jamajka, Japonska, Latvija, Litva, Luksemburg, Malezija, Malta, Mehika, Nizozemska, Nova Zelandija, Nikaragva, Norveška, Panama, Peru, Filipini, Poljska, Portugalska, Portoriko, Romunija, Singapur, Slovaška, Slovenija, Južna Koreja, Španija, Sveta Lucija, Sveti Vincencij, Švedska, Švica, Tajska, Bahami, Trinidad in Tobago, Turčija, Združeno kraljestvo, Urugvaj, ZDA in Venezuela.

EA1955
11. 7. 2025

————————————

Dodatek o sodni pristojnosti

Avstralija

Za potrošnike v Avstraliji nobena določba te licence ne vpliva ali naj ne bi vplivala na vaše zakonske pravice v skladu z avstralsko zakonodajo o varstvu potrošnikov (vključno z garancijami za potrošnike).

Če uporabljate FaceTime ali iMessage v Avstraliji, za vašo uporabo teh storitev veljajo ti dodatni pogoji. Strinjate se, da storitve FaceTime ali iMessage ne boste uporabljali za pošiljanje, ustvarjanje, distribucijo, shranjevanje, zbiranje ali dostopanje do kategorij vsebin, ki so prepovedane v skladu z avstralskim zakonom o varnosti v spletu (Zakon o varnosti v spletu) in povezanimi standardi in zahtevami za zagotavljanje e-varnosti. Te prepovedane kategorije vključujejo vsebino, ki: vsebuje materiale o spolni zlorabi ali izkoriščanju otrok; spodbuja, pozdravlja ali omogoča teroristična dejanja; načrtuje ali omogoča nezakonite dejavnosti; vsebuje kriminalne ali nasilne materiale; vsebuje škodljive ali nezakonite materiale, povezane z drogami; opisuje, prikazuje, izraža ali kako drugače obravnava zlorabo ali odvisnost od drog ali pa brez utemeljitve ponuja podrobna navodila za njihovo zlorabo ali promocijo. Apple si pridržuje pravico, da vam prepreči uporabo storitev FaceTime in iMessage, če pošiljate, ustvarjate, distribuirate, shranjujete, zahtevate ali dostopate do takšne vsebine (tudi tako, da vas začasno ali trajno izključi iz storitev FaceTime in iMessage, uvede omejitve pri uporabi teh storitev ali odstrani, izbriše ali omeji dostop do prepovedanih materialov v teh storitvah). Strinjate se tudi, da ste odgovorni za to, da vsakršna uporaba storitve FaceTime in iMessage prek vašega računa ali naprave ne predstavlja kršitve pogojev te licence.

Japonska

Ne glede na druge pogoje v tej licenci, če velja japonski zakon o potrošniških pogodbah, pogoji, ki omejujejo odgovornost družbe Apple za škodo, ki izhaja iz kršitve pogodbe ali škode, ki jo je povzročila družba Apple, ne veljajo, če je ta škoda posledica namernega nepravilnega ravnanja ali hude malomarnosti družbe Apple.

Koreja

Pogoji družbe Apple za uporabo storitev informacij o lokaciji in storitev na podlagi lokacije, ki veljajo za Korejo

Pogoji uporabe, ki veljajo za lokacijske storitve, ki jih zagotavlja družba Apple Inc. (»Apple«) za izdelke in storitve Apple, so navedeni spodaj. Naslednji pogoji uporabe veljajo skupaj z vsemi veljavnimi licenčnimi pogodbami za programsko opremo Apple, soglasjem za zbiranje podatkov o lokaciji, ki je vključeno v obrazec za registracijo pri mobilnem operaterju, ter pogoji za iPhone in drugimi ustreznimi pogoji.

1. Stroški za uporabo storitev. Apple uporabnikom izdelkov, ki jih proizvaja in prodaja, zagotavlja svoje lokacijske storitve brez dodatnih stroškov.

2. Informacije o storitvi. Z uporabnikovim soglasjem so na voljo lokacijske storitve za aplikacije in spletna mesta družbe Apple in drugih ponudnikov za zbiranje in uporabo informacij na podlagi trenutne lokacije naprave ali predmeta, kot so (i) aplikacija za zemljevide, ki uporabnikom omogoča, da na zemljevidu označijo svoj trenutni položaj; (ii) aplikacija za kamero, ki uporabnikom omogoča, da vključijo lokacijo fotografiranja ali snemanja videoposnetkov; (iii) aplikacija za kompas; (iv) aplikacija, ki uporabnikom omogoča deljenje lokacije svoje naprave ali iskanje izgubljene naprave ali predmeta; in (v) aplikacija, povezana s tehnologijo lokacije, ki jo je razvila družba Apple ali zunanji razvijalci. Če želi uporabnik uporabljati zunanjo aplikacijo ali storitev, ki zagotavlja informacije o lokaciji v izdelkih Apple, mora biti seznanjen z licenčno pogodbo zadevnega razvijalca ali ponudnika storitev in pravilnikom o zasebnosti za informacije o lokaciji, ki se uporabljajo v taki aplikaciji ali storitvi, ter ju upoštevati.

3. Podatki o lokaciji. Izdelki Apple s funkcijami za določanje lokacije, kot je iPhone, bodo družbi Apple občasno pošiljali geografsko označene lokacije bližnjih dostopnih točk Wi-Fi in baznih postaj (če naprava to podpira) v anonimni in šifrirani obliki, ki se nato uporabijo za izboljšanje natančnosti in delovanja tehnologije družbe Apple za določanje lokacije. Ti podatki se prenašajo le, ko je uporabnik povezan z omrežjem WiFi ali mobilnim omrežjem. Poleg anonimnih lokacij z geografskimi oznakami se osebni podatki o lokaciji delijo s storitvami, kot je Najdi, ko se uporabniki odločijo za deljenje lokacije, označijo napravo ali predmet kot izgubljenega ali omogočijo funkcijo Pošlji zadnjo lokacijo, in se v šifrirani obliki shranijo v strežnike družbe Apple do 24 ur.

4. Namen zbiranja podatkov o lokaciji in obdobje shranjevanja

Apple shrani podatke o lokaciji za namen zagotavljanja lokacijskih storitev uporabniku. Apple izbriše podatke o lokaciji, ko je namen zbiranja in uporabe teh podatkov dosežen in ni več potrebe po shranjevanju teh podatkov.

5. Pravice uporabnikov in zakonitih skrbnikov ter načini uveljavljanja teh pravic

Uporabniki lahko kadar koli upravljajo lokacijske storitve družbe Apple v svoji napravi tako, da odprejo Nastavitve > Zasebnost in varnost > Lokacijske storitve. Dodatne informacije o pravicah uporabnikov do upravljanja lokacijskih storitev so na voljo na strani o lokacijskih storitvah in zasebnosti družbe Apple na naslovu https://www.apple.com/kr/legal/privacy/data/ko/location-services/.

Informacije o pravicah uporabnikov in zakonitih skrbnikov v zvezi z osebnimi podatki so na voljo v korejskem dodatku k pravilniku družbe Apple o zasebnosti na naslovu https://www.apple.com/kr/legal/privacy/kr.

6. Podrobnosti glede obveščanja uporabnikov o posredovanju lokacijskih informacij izbranim drugim osebam

Uporabnikova naprava ne posreduje podatkov o lokaciji drugim osebam brez uporabnikovega soglasja. Uporabnik bo obveščen, če bodo podatki o lokaciji posredovani določenim drugim osebam, za kar je dal soglasje.

7. Razlogi za zapisovanje dnevnikov s podatki o lokaciji in obdobje njihovega shranjevanja

Družba Apple in naprave Apple shranjujejo zapise, ki potrjujejo zbiranje, uporabo in posredovanje podatkov o lokaciji, za obdobje vsaj 6 mesecev.

8. Skladnost z zakonodajo. Odgovornosti v zvezi z zagotavljanjem lokacijske storitve v skladu z ustreznimi zakoni in predpisi nosi družba Apple. 

9. Podatki za stik. Če imate kakršna koli vprašanja ali težave glede lokacijske storitve, se obrnite na družbo Apple Korea Ltd.

Apple Korea Ltd.
517, Yeongdong-daero, Gangnam-gu, Seoul
39F, ASEM Tower (06164)
Tel: +82 2 6712 6700

Nazadnje posodobljeno 31. marca 2025. Posodobitve so bile izvedene zaradi dodatnih storitev, ki jih ponuja Apple.

Združeno kraljestvo

Če programsko opremo in storitve Apple uporabljate v Združenem kraljestvu, za vašo uporabo veljajo naslednji dodatni pogoji.

1. Nezakonita vsebina
Družba Apple je razvila različne sisteme in postopke, namenjene zaščiti uporabnikov pred nezakonito vsebino, ki se lahko uporabljajo za programsko opremo Apple ali storitve Apple, kakor se družbi Apple zdi primerno glede na naravo funkcije programske opreme Apple ali storitve Apple in s tem povezanimi tveganji za uporabnike. Ti sistemi in postopki lahko na primer vključujejo funkcije blokiranja, človeško moderiranje ali možnost, da uporabniki onemogočijo določene funkcije. V nekaterih primerih se lahko za zaščito uporabnikov pred nezakonito vsebino uporablja proaktivna tehnologija, kot je tehnologija za zaznavanje slik.

Nekateri od teh zaščitnih ukrepov, kot so razpoložljiva orodja za prijavljanje, so zasnovani tako, da skrajšajo čas, v katerem bi lahko bila v programski opremi in storitvah Apple prisotna resnično nezakonita vsebina. Resnično nezakonite vsebine v tem pomenu vključujejo teroristične vsebine, vsebine o spolnem izkoriščanju in zlorabi otrok ter nekatere druge škodljive vsebine. Apple uporablja sorazmerne sisteme in postopke, namenjene hitremu odstranjevanju vsebine, ki jo odkrije v programski opremi in storitvah Apple ali je nanjo opozorjen in za katero meni, da je nezakonita.

Če ste pri uporabi programske opreme in storitev Apple naleteli na vsebino, za katero menite, da je nezakonita, jo lahko prijavite po postopkih, opisanih na strani https://www.apple.com/uk/legal/online-safety/index.html. Ko pošljete prijavo, jo bo družba Apple pregledala v skladu z zakonskimi obveznostmi družbe Apple in to licenco. Po pregledu lahko Apple odstrani vsebino in sprejme tudi druge ukrepe, za katere Apple meni, da so primerni ali nujni.

2. Prijave in nesoglasja glede nezakonite vsebine
Če ste v programski opremi ali storitvah Apple ustvarili, naložili ali delili vsebino, lahko pošljete prijavo po postopkih, opisanih na strani https://www.apple.com/uk/legal/online-safety/index.html, v naslednjih primerih: (a) če je bila vaša vsebina odstranjena iz programske opreme ali storitev družbe Apple ali če vam je bilo izrečeno opozorilo ali ste bili začasno izključeni, blokirani ali omejeni pri dostopu do programske opreme ali storitev družbe Apple ali pri njihovi uporabi na podlagi tega, da je vaša vsebina nezakonita; ali (b) če je bila zaradi tehnologije, ki jo uporablja družba Apple, vaša vsebina odstranjena ali dostop do nje omejen na način, ki po vašem mnenju ni določen s to licenco ali je v nasprotju z njo.

Prijavo lahko pošljete tudi, če menite, da Apple ne izpolnjuje svojih zakonskih dolžnosti v zvezi z nezakonito vsebino, prijavljanjem vsebine, pravico uporabnikov do svobode izražanja v skladu z zakonodajo ali zasebnostjo uporabnikov.

Ko pošljete prijavo, jo bo družba Apple pregledala v skladu z zakonskimi obveznostmi družbe Apple in to licenco. Po pregledu družba Apple sprejme odločitev o tem, ali je na podlagi vaše prijave treba ukrepati. Družba Apple lahko sprejme tudi druge ukrepe, za katere Apple meni, da so primerni, in vas obvesti o rezultatih tvoje prijave.

Če ste začasno izključeni iz programske opreme ali storitev Apple ali če je vsebina, ki jo ustvarite, naložite ali delite, odstranjena iz programske opreme ali storitev Apple ali če je dostop do nje omejen zaradi kršitve te licence, imate pravico sprožiti postopek zaradi kršitve pogodbe. 

————————————
Pogoji in določila za Apple Pay in Denarnico

Ti pogoji in določila za storitev Apple Pay in aplikacijo Denarnica (»pogoji in določila za Apple Pay in Denarnico«) dopolnjujejo licenčno pogodbo za programsko opremo macOS (»licenca«); tako pogoji licence kot ti pogoji za Apple Pay in Denarnico urejajo vašo uporabo funkcije Apple Pay (»Apple Pay«) in aplikacije Apple Denarnica (»Denarnica«), ki se v skladu z licenco šteje za »storitev«. Izrazi z veliko začetnico, uporabljeni v teh pogojih Apple Pay in Denarnica, imajo pomen, določen v licenci. Če sprejmete te pogoje Apple Pay in Denarnice, pomeni, da sprejemate ustrezne pogoje Apple Pay in Denarnice v vseh napravah Apple, ki podpirajo Apple Pay in Denarnico.

Apple Pay in podporo za kartice (kot je opredeljeno spodaj) v aplikaciji Denarnica (»Denarnica«) zagotavlja družba Apple Payments Services LLC (»Apple Payments Services«), zunaj Združenih držav Amerike pa druge podružnice družbe Apple. Denarnico sicer zagotavljajo družba Apple in druge podružnice družbe Apple. Apple, Apple Payments Services in ustrezne podružnice družbe Apple so stranke v teh pogojih za Apple Pay v zvezi s storitvami, ki jih zagotavljajo.

1. Pregled 

Apple Pay

Apple Pay omogoča izvajanje brezstičnih plačil s kreditnimi, debetnimi in predplačniškimi karticami ter plačilnimi storitvami drugih ponudnikov znotraj izbranih spletnih mest. Apple Pay in nekatere funkcije storitve Apple Pay so na voljo le v izbranih regijah z izbranimi izdajatelji kartic, plačilnimi mrežami, trgovci in drugimi ponudniki.

Denarnica

Denarnica vam omogoča shranjevanje kreditnih, debetnih in predplačniških kartic v digitalni obliki za uporabo s storitvijo Apple Pay (skupaj »podprte kartice«). Podprte kartice so morda na voljo samo v izbranih regijah in pri izbranih partnerjih, podprte kartice pa se lahko občasno spremenijo.

2. Upravičenost

Za nastavitev in uporabo storitve Apple Pay in aplikacije Denarnica morate imeti (i) podprt računalnik Mac, v kateri je nameščena različica operacijske programske opreme, ki podpira storitve (najnovejša različica je priporočljiva in včasih celo potrebna), (ii) račun Apple, povezan z varnim računom iCloud, za katerega so izpolnjeni vsi pogoji družbe Apple, in (iii) dostop do interneta ali dostop do mobilnega omrežja (pri čemer lahko pride do dodatnih stroškov). Podprte kartice so ob upoštevanju nekaterih izjem na voljo le posameznikom, starim 13 let ali več, in lahko zanje veljajo dodatne starostne omejitve, ki veljajo za iCloud ali jih določi ustrezni izdajatelj, trgovec ali drug ponudnik.

3. Uporaba storitev

Storitev Apple Pay je namenjena vaši osebni uporabi, posredujete pa lahko le svoje lastne podprte kartice. Če posredujete podprto kartico podjetja, izjavljate, da to počnete z dovoljenjem delodajalca in ste pooblaščeni za vezavo delodajalca na te pogoje Apple Pay in Denarnice ter na vse transakcije, izvedene z uporabo Apple Pay in Denarnice. 

Strinjate se, da storitve Apple Pay ne boste uporabljali za nezakonite ali goljufive namene ali katere koli druge namene, ki so prepovedani z licenco in temi pogoji Apple Pay. Poleg tega se strinjate, da storitev Apple Pay uporabljate v skladu z veljavno zakonodajo in predpisi. Strinjate se, da ne boste posegali v storitev Apple Pay (vključno z dostopom do storitev prek kakršnih koli avtomatiziranih načinov) ali strežnikov ali omrežij, povezanih s storitvami, ali v kakršne koli pravilnike, zahteve ali predpise omrežij, povezanih s storitvami (vključno z morebitnim nepooblaščenim dostopom do podatkov, njihove uporabe ali spremljanjem podatkov ali prometa z njimi).

Storitev Apple Pay v podprtem računalniku Mac lahko uporabljate za plačila na spletnih mestih. Nakup lahko zaključite tako, da transakcijo odobrite v računalniku Mac s funkcijo Touch ID ali geslom, v podprtem iPhonu ali podprti uri Apple Watch. Če zaključite nakup v računalniku Mac, morate imeti podprto kartico, ki je povezana z aktivnim računom iCloud. Če nakup zaključite z iPhonom ali uro Apple Watch (skupaj »podprte naprave«), morate biti vpisani z istim računom Apple kot v računalniku Mac.

Če uporabljate storitev Apple Pay v namiznem spletnem brskalniku, ki ni Safari, morate imeti podprto kartico, ki je bila posredovana v podprti iPhone ali iPad. Poleg pogojev, ki so navedeni v teh pogojih storitve Apple Pay, za uporabo storitve Apple Pay za izvedbo plačil na spletnih mestih veljajo tudi pogoji in določila storitve Apple Pay in Denarnice, ki veljajo za vaše podprte naprave, katerih pogoji so tukaj vključeni kot referenca in do katere lahko dostopate tako, da odprete: Nastavitve > Splošno > Vizitka > Pravne informacije > Licenca v iPhonu ali Vizitka> Pravne informacije > Licenca aplikacije Watch v seznanjenem iPhonu. Podprte naprave se lahko občasno spremenijo.

4. Odnos družbe Apple z vami

Samo za namene tega razdelka 3 se »Apple« skupno nanaša na družbo Apple Inc., Apple Payments Services LLC in podružnice družbe Apple. Vašo uporabo storitve Apple Pay urejajo ti pogoji za Apple Pay ter pogoji pogodbe o imetniku kartice, ki ste jo sklenili z ustreznim izdajateljem ali drugim ponudnikom, odgovornim za vašo podprto kartico.

Apple ni finančna institucija. Podprtih kartic družba Apple ne izda ali zagotavlja in družba Apple ne obdeluje plačil ali ima kakršnega koli drugega nadzora nad plačili, povratnimi bremenitvami, vračili, povračili, nagradami, vrednostjo, popusti, naročili, izpolnitvijo naročila ali drugimi trgovinskimi dejavnostmi, ki lahko nastanejo zaradi vaše uporabe storitve Apple Pay ali Denarnice.

Obročna plačila z aplikacijo Apple Pay podpirajo in upravljajo neodvisni partnerji. Če se odločite za obročno plačilo ali poznejši nakup in plačilo pri drugem ponudniku, ko uporabljate Apple Pay, sklenete pogodbo z drugim ponudnikom, odločitve o upravičenosti in odplačilo kupnine pa urejajo pogoji storitev zadevnega drugega ponudnika, ki so vam predstavljeni med plačilom. Družba Apple ni pogodbena stranka nobene pogodbe med vami in navedenim drugim ponudnikom ter izrecno zavrača vsako odgovornost v zvezi s takšnimi storitvami plačila na obroke in pogodbami.

Za uporabo podprtih kartic in njihovo uporabo v povezavi s storitvijo Apple Pay še naprej veljajo pogoji pogodb o imetniku kartice, ki ste jih sklenili z izdajateljem kartice. Podobno bodo za nakup kakršnega koli blaga ali storitve s funkcijo Apple Pay veljali pogoji in določila trgovca.

Nobena določba v licenci ali teh pogojih storitve Apple Pay in Denarnice ne spreminja pogojev katere koli pogodbe z imetnikom kartice ali trgovcem ali drugih pogojev in določil, ki veljajo za uporabo funkcij storitve Apple Pay, ti pogoji pa urejajo vašo uporabo ustrezne funkcije storitve Apple Pay in njihovo digitalno obliko v podprtem računalniku Mac.

Strinjate se, da družba Apple ni pogodbena stranka nobene pogodbe z imetnikom kartice ali trgovcem, niti ni odgovorna za (a) vsebino, točnost ali razpoložljivost podprtih kartic, komercialne dejavnosti, transakcije, nakupe, naročila, izpolnitev naročila ali račune med uporabo storitve Apple Pay ali aplikacije Denarnica; (b) izdajo dobropisa ali ocenjevanje upravičenosti do kredita; (c) dejavnosti izdajateljev, trgovcev ali drugih tretjih oseb, povezane z vašo uporabo storitve Apple Pay ali Denarnice; (d) odločitve izdajatelja, trgovca ali druge tretje osebe v zvezi s podprto kartico; (e) razmejitve ali unovčenja nagrad ali shranjene vrednosti v povezavi s podprtimi karticami; ali (f) financiranje ali polnjenje predplačniških podprtih kartic. Za vse spore ali vprašanja glede podprtih kartic ali povezane trgovinske dejavnosti se obrnite na izdajatelja ali ustreznega trgovca. Za vprašanja v zvezi s storitvijo Apple Pay ali Denarnico se obrnite na podporo za Apple v vaši regiji; Applova telefonska številka za telefonsko podporo za posamezno regijo je na voljo na naslovu https://support.apple.com/106932.

5. Zasebnost

Če uporabljate storitev Apple Pay za izvedbo plačilne transakcije, ki bo zaključena v podprti napravi, bo storitev Apple Pay za dokončanje transakcije prenesla podatke o plačilu v šifrirani obliki zapisa med računalnikom Mac in podprto napravo. Če uporabljate storitev Apple Pay za plačilno transakcijo v prenosniku MacBook Pro z vgrajeno funkcijo Touch ID, bodo vaši podatki o plačilu spletnemu mestu posredovani v šifrirani obliki kot del transakcije. Pri dodajanju kartice v storitev Apple Pay v prenosniku MacBook Pro z vgrajeno funkcijo Touch ID, bodo podatki o napravi, na primer o tem, ali so omogočene določene nastavitve naprave, in vzorci uporabe naprave (npr. odstotek časa, ko je naprava v gibanju, približno število klicev na teden), poslani družbi Apple za ugotavljanje upravičenosti in preprečevanje goljufij. Podrobne informacije o osebnih podatkih, ki so zbrani, uporabljeni ali dani v skupno rabo v okviru uporabe Apple Pay, najdete tako, da preberete obvestila o zasebnosti za posamezne storitve, vključno z »O storitvi Apple Pay« in »Zasebnost«, do katerih lahko dostopate v svoji napravi iOS ali računalniku Mac ali v aplikaciji Watch v seznanjeni napravi iOS ali tako, da obiščete https://www.apple.com/si/legal/privacy. Z uporabo storitve Apple Pay in aplikacije Denarnica se strinjate in soglašate s prenosom, zbiranjem, vzdrževanjem, obdelavo in uporabo vseh zgoraj navedenih informacij družbe Apple in njenih podružnic ter zastopnikov za zagotavljanje teh storitev.

6. Varnost

Apple Pay in aplikacija Denarnica shranjujeta navidezne podobe podprtih kartic, zato bi morali biti zaščiteni tako, kot bi zaščitili svojo fizično denarnico ali kreditne, debetne, predplačniške in druge kartice. Sami ste odgovorni za ohranjanje varnosti svojega računalnika Mac, podprtih naprav, svojega računa Apple, svojih podatkov za Touch ID (prstni odtis), kode za dostop za svoje naprave in vseh drugih poverilnic za preverjanje pristnosti, ki se uporabljajo v povezavi s storitvami (skupaj »poverilnice«). Če pooblastite ali dovolite uporabo računalnika Mac ali podprtih naprav komu drugemu (npr. tako, da drugi osebi posredujete geslo svoje naprave ali ji kako drugače posredujete svoje poverilnice), bo ta oseba morda lahko izvedla plačila, uporabila vrednost, povezano z vašimi podprtimi karticami, ali opravljala druge transakcije z vašimi podprtimi karticami v aplikaciji Denarnica. V tem primeru ste sami odgovorni za vsa plačila in transakcije te osebe.

Če v računalniku Mac ali podprtih napravah izvedete nepooblaščene spremembe, na primer z onemogočenjem kontrolnikov za strojno ali programsko opremo (včasih imenovan tudi »odklep«), računalnik Mac in/ali podprte naprave morda ne bodo več upravičeni do dostopa do storitev ali njihove uporabe. Potrjujete, da je uporaba spremenjene naprave v povezavi s storitvami izrecno prepovedana, kar pomeni kršitev teh pogojev za Apple Pay in aplikacijo Denarnica in predstavlja razlog, da vam zavrnemo ali omejimo dostop do storitev.

Če napravo izgubite ali vam jo ukradejo in omogočite funkcijo »Najdi«, lahko s funkcijo »Najdi« ali spletnim mestom https://icloud.com poskusite preklicati plačevanje z navideznimi podprtimi karticami v računalniku Mac tako, da ga nastavite v Način za primer izgube. Lahko pa tudi izbrišete napravo, s čimer se bo poskusilo začasno prekiniti plačevanje z navideznimi podprtimi karticami v zadevni napravi. Če ste s storitvijo Apple Pay nastavili periodično plačilno transakcijo, se boste morda morali obrniti na ustreznega izdajatelja ali trgovca, da prekliče periodično plačilo. Obrnite se tudi na izdajatelja podprtih kartic, da preprečite nepooblaščen dostop do navideznih podprtih kartic.

Če jih sami prijavite ali družba Apple ali njene podružnice sumijo na goljufive ali nasilne dejavnosti, se strinjate, da boste sodelovali z družbo Apple in njenimi podružnicami v kateri koli preiskavi ter uporabili kakršne koli ukrepe za preprečevanje goljufij, ki jih določimo.

7. Omejitev odgovornosti

POLEG ZAVRNITEV GARANCIJE IN OMEJITVE ODGOVORNOSTI, DOLOČENE V LICENCI, DRUŽBA APPLE, APPLE PAYMENTS SERVICES IN USTREZNE PODRUŽNICE DRUŽBE APPLE NE PREVZEMAJO NOBENE ODGOVORNOSTI ZA NAKUPE, PLAČILA, TRANSAKCIJE, NAROČILA, IZVEDBO NAROČILA, INFORMACIJE O RAČUNIH ALI DRUGE POSLOVNE DEJAVNOSTI, IZVEDENE Z UPORABO STORITVE APPLE PAY ALI DENARNICE, IN SE STRINJATE, DA BOSTE ZA REŠITEV KAKRŠNIH KOLI VPRAŠANJ ALI SPOROV V ZVEZI Z VAŠIMI PODPRTIMI KARTICAMI IN POVEZANIMI POSLOVNIMI DEJAVNOSTMI UPOŠTEVALI IZKLJUČNO SPORAZUME, KI JIH IMATE Z IZDAJATELJEM KARTICE, PLAČILNIM OMREŽJEM ALI TRGOVCEM.

———————————————

OBVESTILA DRUŽBE APPLE, APPLE PAYMENTS SERVICES IN USTREZNIH PODRUŽNIC APPLE 
Če morajo Apple, Apple Payment Services ali podružnica Apple navezati stik z vami glede storitev, se strinjate, da boste obvestila prejemali po e-pošti. Strinjate se tudi, da bodo vsa takšna obvestila, ki vam jih pošljemo v elektronski obliki, izpolnjevala vse pravne zahteve glede komunikacije.